EkBass/fiwiki-20250220-pages-articles huggingface dataset:
Taito Mäkelä

Taito Mäkelä (21. syyskuuta 1913 Loviisa – 16. toukokuuta 1974) oli suomalainen näyttelijä. Taito Mäkelä näytteli ainakin Turun Työväen Teatterissa ja Turun kaupunginteatterissa. Mäkelä oli naimisissa näyttelijä Senni Niemisen kanssa vuodesta 1952 lähtien. Nieminen ja Mäkelä loivatkin legendaarisen parin ”Sandra ja Arvidy”, jotka esiintyivät radiossa ja estradeilla. Mäkelä nähtiin myös vierailijana televisiosarjassa Hilma ja Akseli, jossa Nieminen esiintyi Hemmo Airamon rinnalla. Vaikka Mäkelä oli taitava ja merkittävä näyttelijä, hänen elokuvauransa jäi teatteriuraan verrattuna vaatimattomaksi. 15 elokuvaroolia, esimerkiksi Arvidyn rooli elokuvassa Nuoruus vauhdissa (1961), kuitenkin jättivät Mäkelästä muiston valkokankaalle. Ensimmäisen kerran hänet nähtiin valkokankaalla vuonna 1936, viimeisen kerran 1963. Mäkelän veli oli näyttelijä Toivo Mäkelä. Senni Niemisen ja Taito Mäkelän pitkäaikainen liitto päättyi vuonna 1970 Niemisen kuolemaan. Mäkelä kuoli neljä vuotta myöhemmin. == Filmografia == *Seikkailu jalkamatkalla (1936) *Onnenpotku (1936) *Halveksittu (1939) *Aktivistit (1939) *Unelma karjamajalla (1940) *Lapseni on minun (1940) *Ryhmy ja Romppainen (1941) *Jos oisi valtaa... (1941) *Perheen musta lammas (1941) *Kulkurin valssi (1941) *Minä jätän sinut (1944) *Amor hoi! (1950) *Oi, muistatkos... (1954) *Nummisuutarit (1957) *Nuoruus vauhdissa (1961) *Jengi (1963) ==Lähteet== * Luokka:Suomalaiset näyttelijät Luokka:Vuonna 1913 syntyneet Luokka:Vuonna 1974 kuolleet
Gradius

Gradius (, tunnettu myös nimellä Nemesis) on Konamin kehittämä ja julkaisema shoot ’em up. Peli on julkaistu vuonna kolikkopelinä ja sen jälkeen useille muille alustoille. Pelille on myös julkaistu useita seuraajia. Gradius on yksi shoot'em up -lajityypin popularisointiin vaikuttaneista peleistä. Peli oli yksi marraskuussa 2016 julkaistun Nintendo Classic Mini -pelikonsolin peleistä. == Pelaaminen == Pelissä ohjataan avaruusalusta, ammutaan vihollisaaltoja ja kerätään parempaa aseistusta. == Juoni == Pelissä pelaaja ohjastaa Vic Viper -nimistä hyperavaruushävittäjää tavoitteenaan tuhota ilkeät Bacterionit ja pelastaa Gradiuksen kansa. Tässä tehtävässä pelaaja auttavat lasertykit, ohjukset, suojelevat voimakentät ja aika-avaruutta manipuloivat laitteet, joiden avulla pelaaja voi väistää vihollisensa. == Merkitys == Peli on ensimmäinen, jossa oli Kazuhisa Hashimoton Konami-koodi. == Katso myös == * Gradius 2 * Salamander == Lähteet == == Aiheesta muualla == * * * Luokka:Vuoden 1985 videopelit Luokka:Konamin kolikkopelit Luokka:Nintendo Entertainment System -pelit Luokka:MSX-pelit Luokka:NEC PC-8801 -pelit Luokka:Commodore 64 -pelit Luokka:Amstrad CPC -pelit Luokka:ZX Spectrum -pelit Luokka:PC Engine -pelit Luokka:Sega Saturn -pelit Luokka:PlayStation-pelit Luokka:Windows-pelit Luokka:Mobiilipelit Luokka:PlayStation Portable -pelit Luokka:Virtual Console -pelit Luokka:Nintendo DS -pelit Luokka:PlayStation Network -pelit Luokka:PlayStation 4 -pelit Luokka:Shoot 'em up -pelit Luokka:Science fiction -videopelit Luokka:Sharp X1 -pelit Luokka:Sharp X68000 -pelit es:Gradius
Punaperäkaklattaja

Punaperäkaklattaja (Ortalis ruficauda) on eteläamerikkalainen hokkojen heimoon kuuluva kanalintu. == Koko ja ulkonäkö == Linnun pituus on 53–58 cm. Naaras painaa noin 540 g ja koiras noin 640 g. Habitukseltaan ne muistuttavat kalkkunaa, sillä niillä on pieni pää, pitkä pyrstö ja voimakkaat koivet. Höyhenpuku on selkäpuolelta tummanruskea ja alapuolelta vaaleampi. Pää ja jalat ovat harmaat ja alaperä punaruskea tai valkoinen, riippuen alalajista. Äänet ovat voimakkaita, kaklattavia. Laji on sosiaalinen ja esiintyy pieninä parvina. Ne yöpyvät perhekunnittain puussa, jolloin parveen kuuluu 2–3 aikuista ja 2–3 nuorta lintua.Angela Schmitz-Ornés 1998: Group Size and Nesting in the Rufous-Vented Chachalaca (Ortalis Ruficauda) in North and Central Venezuela == Esiintyminen == Laji elää Etelä-Amerikan pohjoisosissa Kolumbiassa, Venezuelassa ja näiden edustalla olevissa saarissa Grenadassa, Saint Vincentillä, Grenadiineilla sekä Trinidad ja Tobagolla. Saarille se on ehkä levinnyt ihmisen mukana. Sen elinalueen laajuus on noin 480 000 neliökilometriä ja kanta on vielä elinvoimainen, vaikka metsästyspaine on kova ja kanta on paikoitellen vähentynyt voimakkaasti. == Elinympäristö == Lajin elinympäristöjä ovat metsät, pensaikkoiset avomaat ja taimikot sekä vasta kasketut metsät. == Lisääntyminen == Pesintä alkaa yleensä sadekauden alussa, tavallisesti toukokuussa. Pesintää on havaittu jo tammikuusta alkaen. Risuista rakennettu pesä on yleensä puussa, usein myös maassa. Se pesii usein toisen lajin vanhaan pesään. Naaras munii kolme tai neljä isoa valkoista munaa, joita se hautoo yksin. == Ravinto == Punaperäkaklattaja ruokailee tavallisesti puussa etsien hedelmiä, kukkia, lehtiä ja siemeniä. == Lähteet == Luokka:Hokot
Tappaja vastoin tahtoaan

Tappaja vastoin tahtoaan (Killer Instinct) on vuonna 1988 ensi-iltansa saanut yhdysvaltalainen elokuva, jonka ohjasi Waris Hussein. Pääosassa esiintyivät Melissa Gilbert ja Woody Harrelson, sekä Lane Smith, Kevin Conroy ja Fernando López. Elokuvassa nuori väkivaltainen psykopaatti (López) saa apua psykiatrilta (Gilbert). == Näyttelijät == == Arvioita == Video-oppaassa vuodelta 1994 Bello Romano kutsuu elokuvaa tylsähköksi television rutiinidraamaksi ja antaa sille yhden tähden viidestä, mikä vastaa sanallista arviota ”huono”. == Lähteet == Luokka:Yhdysvaltalaiset draamaelokuvat Luokka:Yhdysvaltalaiset televisioelokuvat Luokka:Vuoden 1988 yhdysvaltalaiset elokuvat
Holon

Holon (hepr. חוֹלוֹן) on kaupunki Israelissa Tel Avivin hallintoalueella. Holon on perustettu vuonna 1925 ja vuoden 2017 lopussa sen asukasluku oli 192 624\. ==Historia== Ensimmäiset asukkaat Holonin alueella olivat vuonna 1925 saapuneita juutalaisia siirtolaisia. Vielä tuolloin alue oli hallinnollisesti osa Jaffan kuntaa. 1930-luvulla Agrobank ja Shikkun ostivat maita Holonissa ja alkoivat rakennuttaa asuntoja alueen hiekkadyyneille. Asunnot osoittautuivat pian halutuiksi etenkin Tel Avivin työväenluokan piirissä, sillä Holonissa kauempana keskustasta asuminen oli halvempaa. Vuoteen 1948 mennessä Holonin asukasluku oli kasvanut 7 000:een. Israelin itsenäisyyssodan aikana arabit hallitsivat Jaffaa ja eristivät näin Holonin juutalaisten hallitsemasta Tel Avivista. Tarkka-ampujat Tall ar-Rīshin kukkulalla saattoivat tulittaa Holonia, kunnes Jaffa antautui 13. toukokuuta 1948. Sodan jälkeen Holonin hallinnollista aluetta laajennettiin ja uusia kaupunginosia rakennettiin. Hyvien liikenneyhteyksien ja Ashdodin sataman liepeillä sijainneesta Holonista alkoi muodostua myös teollisuuden keskus. ==Talous== Holon on monella tapaa palveluissaan riippuvainen viereisestä Tel Avivista, jossa myös monet paikalliset käyvät töissä. Holonissa on kuitenkin myös jonkin verran omaakin teollisuutta. Se tunnetaan esimerkiksi Israelin tekstiiliteollisuuden keskuksena. ==Väestö== Holonin asukasluku vuoden 2017 lopussa oli 192 624. Holonin asukkaisiin kuuluu pieni samarialainen yhteisö. Holonin ohella ainut toinen samarialainen yhteisö on Kirjat Luzassa Palestiinan Länsirannalla. ==Lähteet== == Aiheesta muualla == *Kaupungin kotisivut Holon Luokka:Samarialaiset
Jaavanhyyppä

Jaavanhyyppä (Vanellus macropterus) on erittäin harvinainen lintu – siitä ei ole varmoja havaintoja vuoden 1940 jälkeen. Se on elänyt Indonesiassa, ainakin Jaavan saarella, mahdollisesti myös Timorilla. Tyypillistä elinympäristöä ovat suoalueet jokien suistoissa. Jaavanhyyppä on 27–29 cm pitkä pitkäjalkainen kahlaaja. Sen vartalo on tummanharmaa, pää lähes musta, naamassa keltainen tai valkoinen alue. Jalat ovat oranssit tai keltaiset.Birdlife == Lähteet == == Aiheesta muualla == *Naturalis (sisältää kolmiulotteisia valokuvia täytetyistä yksilöistä Luokka:Hyypät Luokka:Uhanalaiset linnut Luokka:Äärimmäisen uhanalaiset lajit
Blasius Merrem

Blasius Merrem (4. helmikuuta 1761 Bremen–23. helmikuuta 1824 Marburg) oli saksalainen luonnontieteilijä ja Duisburgin yliopiston professori. Merrem opiskeli Göttingenin yliopistossa Johann Friedrich Blumenbachin alaisuudessa. Hän sai vaikutteita myös Peter Simon Pallasin kirjoituksista. Hän erikoistui eläintieteeseen - matelijoihin ja sammakkoeläimiin - ja erityisesti lintutieteeseen. Ensimmäisenä ornitologina hän ehdotti lintujen jakamista kahteen alaluokkaan, Ratitae eli sileälastaiset eli lentokyvyttömät linnut ja Carinatae eli lentävät linnut. (Nykyisin kaikki elossa olevat lintulajit luetaan kuuluviksi Carinatae-luokkaan). Jaottelu sisältyi hänen lintujen luokittelua käsittelevään teokseensa Tentamen Systematis Naturalis Avium (Berliini 1816). Merrem nimesi ja kuvaili linnuista muun muassa sakujen suvun Penelope 1786Zoonomen sekä kettusirkun (Passerella iliaca) ja loissorsan (Heteronetta atricapilla). == Lähteet == Luokka:Saksalaiset ornitologit Luokka:Vuonna 1761 syntyneet Luokka:Vuonna 1824 kuolleet
Project Eden

Project Eden on Core Designin kehittämä ja Eidos Interactiven julkaisema toimintaseikkailupeli, joka on julkaistu vuonna PlayStation 2:lle ja Windowsille. Pelissä voi pelata ensimmäisestä- tai kolmannesta persoonasta. Pelaaja pelaa neljällä eri UPA:n (Urban Protection Agency) jäsenellä, jotka valvovat suurkaupunkia, jonka syövereissä piileksii monta vaarallista rikollista. Pelissä on 10 tasoa, kaikki pitkiä, täynnä vihollisia. == Pelin kulku == Peli alkaa siitä, kun kaupungin ainoan kuitulihan tuottajatehtaan Real Meatin teknikot yöllä salaperäisesti katoavat. UPA:n Carterin joukko lähtee tutkimaan tapausta ja haastattelee ensin paikallista yövartijaa, joka väittää kuulleensa ensin hirveää ääntä ja sitten ei mitään. Hän kertoo jengistä nimeltä Dead Head Gang. He ovat luurankonaamioihin pukeutuvia rikollisia, jotka tuhoavat yöllä läheistä Century Plaza-ravintolaa. Carterin joukko alkaa tutkia tapausta. He saavat selville, että tämän takana onkin jotain muuta kuin Dead Head Gang. He löytävät Real Meat-tehtaan konehuoneesta outoja ötököitä, joita he kutsuvat "viruksiksi". He löytävät Dead Head Gangin päämajan, mutta löytävätkin samalla outojen hirviöiden piilopaikan. Joku luo hirviöitä jossain, mutta kuka? == UPA:n jäsenet == * Carter on 36-vuotias tummaihoinen mies. Hän on joukon ryhmänjohtaja ja erittäis kokenut UPA:n asemassaan. Hän ottaa asemansa erittäin vakavasti ja on rauhallinen ja harkitseva tyyppi. * Minoko on 20-vuotias nainen, joka on hyvä tietokoneiden kanssa. Minoko jäi orvoksi pienenä ja hän on nuorin, joka on otettu UPA:han. Jo 9 vuoden iässä Minoko otettiin UPA:n nuorisokoulutusryhmään. Minoko on nuori ja iloinen. * Andre on 32 vuotta ja haka korjaamaan esineitä ja olikin ennen korjausmekaanikkona hissejä korjaamassa. Hän etsi jännitystä elämäänsä ja liittyi UPA:han 25-vuotiaana. Andredta on tuleva Carterin seuraaja tämän lähtiessä. * Amber on 27-vuotias nainen UPA:n kyborgiosastolta. Amber vammautui pahasti 19-vuotiaana Skyway-onnettomuudessa ja ryhtyi UPA:n "metalliheikiksi". Amber puhuu harvoin ja silloinkin hiljaa ja etäisesti. Hän sietää vaarallisiakin olosuhteita. * Control on 48-vuotias "eläkkeelle" jäänyt UPA-valvoja ja ohjailee Carterin ryhmää päämajasta käsin. Control on Carterin tulevaisuudenkuva. == Aiheesta muualla == * Luokka:Vuoden 2001 videopelit Luokka:Core Designin videopelit Luokka:Eidos Interactiven videopelit Luokka:PlayStation 2 -pelit Luokka:Windows-pelit Luokka:Toimintaseikkailupelit Luokka:Ensimmäisen persoonan ammuntapelit Luokka:Kolmannen persoonan ammuntapelit Luokka:Science fiction -videopelit
Miekkailu kesäolympialaisissa 1924

Pariisin kesäolympialaisissa 1924 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa floretissa. ==Mitalistit== Laji: Kultaa: Hopeaa: Pronssia: Miesten floretti Roger Ducret Philippe Cattiau Maurice van Damme Miesten floretin joukkuekilpailu Lucien Gaudin Philippe Cattiau Jacques Coutrot Roger Ducret Henri Jobier André Labatut Guy De Luget Josef Peroteaux Désiré Beaurain Charles Crahay Fernand de Montigny Maurice van Damme Marcel Bérré Albert de Roocker Unkari László Berti Sándor Pósta Zoltán Schenker Ödön Tersztyánszky István Lichteneckert Miesten kalpa Charles Delporte Roger Ducret Nils Hellsten Miesten kalvan joukkuekilpailu Lucien Gaudin Georges Buchard Roger Ducret André Labatut Lionel Liottel Alexandre Lippmann Georges Tainturier Paul Anspach Joseph de Craecker Charles Delporte Fernand de Montigny Ernest Gevers Léon Tom Italia Giulio Basletta Marcello Bertinetti Giovanni Canova Vincenzo Cuccia Virgilio Mantegazza Oreste Moricca Miesten säilä Sándor Pósta Unkari Roger Ducret János Garay Unkari Miesten säilän joukkuekilpailu Italia Renato Anselmi Guido Balzarini Marcello Bertinetti Bino Bini Vincenzo Cuccia Oreste Moricca Oreste Puliti Giulio Sarrocchi Unkari Lászlo Berti János Garay Sándor Pósta Jozsef Rády Zoltán Schenker Lászlo Széchy Ödön Tersztyánszky Jenö Uhlyárik Adrianus de Jong Jetze Doorman Hendrik Scherpenhuijzen Jan van der Wiel Maarten van Dulm Henri Wijnoldij-Daniels Naisten floretti Ellen Osiier Gladys Davies Grete Heckscher ==Mitalitaulukko== Sijoitus Maa Kulta Hopea Pronssi Mitalien määrä 1\. 3 3 0 6 2\. 1 2 1 4 3\. Unkari 1 1 2 4 4\. 1 0 1 1 4\. Italia 1 0 1 1 6\. 0 1 0 1 7\. 0 0 1 1 7\. 0 0 1 1 ==Lähteet== * Luokka:Kesäolympialaiset 1924 1924
Immingham

Immingham (puhekielessä Ming tai Ming-Ming) on kaupunki North East Lincolnshiren yhtenäishallintopiirissä Englannissa. Asukkaita kaupungissa on noin 12 200\. Kaupunki sijaitsee Humberjoen etelärannalla kymmenen kilometriä suuremmasta Grimsbyn kaupungista pohjoiseen. Imminghamia lähinnä oleva rautatieasema sijaitsee Habroughin kylässä. Kylän kautta pääsee junalla Cleethorpesiin ja Manchesteriin. Grimsbyn ja Imminghamin satama on rahtimäärältään Ison-Britannian suurin merisatama. Associated British Ports: Grimsby & Immingham == Tunnettuja asukkaita == * Sean Storey, snookerinpelaaja * Ian Huntley, murhaaja == Lähteet == == Aiheesta muualla == * Imminghamin satama * Immingham.org.uk Luokka:Englannin kunnat Luokka:Lincolnshiren hallinnolliset alueet Luokka:Asutut paikat Lincolnshiressä
Kaukana tasapainosta

Ilmaisulla kaukana tasapainosta tarkoitetaan systeemin epätasapainotilaa, jossa systeemin rajoja ja rakenteita koettelevat ulkoiset paineet. Kompleksisuusteoriassa kysymys on järjestelmistä, jotka vaihtavat energiaa, materiaa tai informaatiota ympäristönsä kanssa ja jotka kykenevät luomaan epätasapainosta uusia rakenteita ja järjestystä. "Kaukana tasapainosta" voidaan ymmärtää myös systeemin sisäiseksi ristiriidaksi ja itseorganisoitumisen välttämättömäksi edellytykseksi. == Lähteet == == Kirjallisuutta == *Mitleton-Kelly, E. 2003. Complex Systems and Evolutionary Perspectives on Organizations: The Application of Complexity Theory to Organizations. Pergamon. *Ståhle, P. 2004. ”Itseuudistumisen dynamiikka. Systeemiajattelu kehitysprosessien ymmärtämisen tukena.” Teoksessa Sotarauta, M. & Kosonen, K-J. (toim.) Yksilö, kulttuuri, innovaatioympäristö. Avauksia aluekehityksen näkymättömään dynamiikkaan, ss. 222-255. Tampere: Tampere University Press. Luokka:Monitieteisyys Luokka:Systeemit
Aina (yhtye)

Aina on hollantilais-suomalainen yhtye, joka perustettiin Hollannissa 2004. Hollannissa työskentelevä suomalainen laulaja-laulunopettaja Pauliina May (Pauliina Pohjanheimo) tapasi säveltäjä-pianisti Izak Boomin. Boom oli kiinnostunut suomalaisesta lyriikasta ja pyysi Pauliina Maytä kokoamaan suomalaisia runoja, joita hän voisi säveltää. May valitsi Eino Leinoa, Kalevalaa ja Kanteletarta. Izak Boom sävelsi parikymmentä runoa. Sävellyksiä tulkitsemaan koottiin yhtye, johon muusikoiksi tulivat trumpetisti Sybren van Doessum, suomalainen Hollannissa asuva basisti Mikko Karjalainen, pianisti Izak Boom ja laulaja Pauliina May.https://www.pauliinamay.com/aina/press.html Aina on pitänyt Hollannissa lukuisia konsertteja. Kaikki laulut esitetään suomeksi, ja Pauliina May kääntää laulujen sisällön hollanniksi tai englanniksi. Aina esiintyi mm. helmikuussa 2007 Akseli Gallen-Kallelan näyttelyn avajaisissa Groningenissa ja Suomen itsenäisyyden 90-vuotisjuhlassa Haagissa 2007. Aina on esiintynyt myös Kajaanin Runoviikolla 2004 ja 2005 Kainuun Sanomat 01.07.2005: "Sävelet syventävät kansanrunoutta", Multian Lovisa Charlottan kirkossa 2004 sekä Keuruun vanhassa kirkossa ja Pukkilan Kohisevassa 2005. Osa Ainasta eli Duo Pauliina May ja Izak Boom kutsuttiin esiintymään hollantilaisen Geuzen-säätiön Geuzen-mitalin jakotilaisuuteen Vlaardingenin Suureen kirkkoon (Grote Kerk) 13.3.2008. Mitali luovutettiin presidentti Martti Ahtisaarelle hänen rauhantyöstään. Tilaisuutta kunnioitti läsnäolollaan kuningatar Beatrix.https://geuzenpenning.nl/laureaten/2008martti-ahtisaari/ Heinäkuussa 2008 Aina konsertoi Suomussalmen musiikkijuhlilla Ämmänsaaren kirkossa ja Kajaanin kirkossa.http://www.kadmusarts.com/festivals/840.html Kainuun Sanomat 7.7.2008, etusivu ja s. B3. Keväällä 2006 hollantilainen levy-yhtiö Munich Records julkaisi yhtyeen CD:n Aina Leino, joka sisältää yksinomaan Eino Leinon runoja. Levyn tuottivat Izak Boom ja suomalainen Sunny Notes Oy. Ainan Leino- levyn vihkosen englanninkieliset käännökset on tehnyt Hanna Kolari.Rondo 5/2006, Arviot: "Boom & May" == Julkaisut == Aina Leino -CD (BMCD 496, Hollanti). Runot Eino Leino, sävellykset Izak Boom. Suomalainen jakeluyhtiö Töölön Musiikkitukku # Mua suutele kerran # Catena (säv. Izak Boom, Pauliina May ja Arwen Linnemann) # Morituri # Sua katselen silmin mä huikaistuin # Lintu # Syy # Kulkijatyttö # Ma uneksin # Rauhaton rinta (säv. Izak Boom ja Pauliina May) # Nocturne # Huolissaan huokaileva # Rondo # Olin nuori # Hiljaa # Marinan tanssi (Izak Boom, piano) ==Aiheesta muualla== * Aina-yhtye * Pauliina May * Izak Boom * Sunny Notes Oy == Lähteet == Luokka:Alankomaalaiset yhtyeet Luokka:Suomalaiset yhtyeet
Peter Benson

Peter Henry Benson (3. huhtikuuta 1943 Wallasey, Cheshire – 6. syyskuuta 2018) oli brittiläinen näyttelijä, joka on tullut tunnetuksi hautausurakoitsija Bernard "Bernie" Scrippsin roolista englantilaisessa televisiosarjassa Sydämen asialla. ==Nuoruus ja ura== Benson syntyi Wallaseyssa, Cheshiressä vuonna 1943. Hänen isänsä Herbert oli opettaja. Benson kävi Wallaseyn oppikoulua ja harrasti pianonsoittoa, tanssia ja laulua. Benson sai näyttelijänkoulutuksensa Birminghamin repertoaariteatterin draamakoulussa. Hän teki elokuvaensiesiintymisensä elokuvassa Putney Swope vuonna 1969. 1970-luvulla hän esiintyi myös elokuvissa Kultajuna ja Tess – viattomuuden tarina. Televisiossa Benson nähtiin useimmiten pienissä rooleissa, kuten esimerkiksi Bernard Wainina sarjassa Kaikenkarvaiset ystäväni, yhden jakson verran komediasarjassa Kyllä Jeeves hoitaa vuonna 1992, sekä sarjoissa Doctor Who ja Elämä käsissä. Benson tuli tunnetuksi myös televisiolle tehdyistä Shakespeare- tulkinnoistaan. Hän esitti pääroolia kolmessa BBC:n Henrik VI:tta käsittelevässä televisionäytelmässä sekä Henrik VII:ttä komediasarjassa Musta kyy vuonna 1983. Vuonna 1995 Benson aloitti melankolisen hautausurakoitsija Bernie Scrippsin roolissa televisiosarjassa Sydämen asialla, näytellen roolissa sarjan päättymiseen vuonna 2010 asti. Hän esiintyi Bernien roolissa myös sarjan spin-offissa Kyläsairaala. ==Yksityiselämä== Benson kuoli lyhyen sairauden jälkeen 75-vuotiaana 6. syyskuuta 2018. ==Filmografia== Vuodet Ohjelma Rooli 1981 Borgiat Gaspare Pato 1983 Musta kyy Henrik VII 1985–1986 Albion Market Larry Rigg 1988–1990 Kaikenkarvaiset ystäväni Bernard Wain 1994 Coronation Street Mr. Murdoch 1995–2009 Sydämen asialla Bernard ”Bernie” Scripps ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1943 syntyneet Luokka:Vuonna 2018 kuolleet
Butch Hartman

Elmer Earl Hartman IV (s. 10. tammikuuta 1965 Highland Park, Michigan) on yhdysvaltalainen animaattori, käsikirjoittaja, ohjaaja ja tuottaja, joka tunnetaan parhaiten luomistaan animaatiosarjoista Timmy ja haltijakummit ja Danny Phantom sekä myös T.U.F.F. Puppy. Hän oli myös paljon osallisena Johnny Bravon käsikirjoittamisessa ja ohjaamisessa. ==Elämäkerta== Hartman syntyi Highland Parkissa, Michiganissa Elmer Earl Hartman III:lle ja Carol Davisille vuonna 1965. Hän vietti lapsuutensa Rosevillessa, Michiganissa ja teini- ikäisenä New Baltimoressa, jossa Hartman myös valmistui Anchor Bay High Schoolista vuonna 1983. Sittemmin hän opiskeli taidetta California Institute of the Artsissa. ==Ura== Valmistuessaan California Institute of the Artsista hän sai töitä aluksi Marvel Productionsilta työskentelemään hahmojen suunnittelijana Pikku ponit -animaatiosarjaan. Tuotantoryhmä kuitenkin siirsi Hartmanin tekemään storyboardeja, mutta sai pian potkut työstään, koska ei osannut tehdä niitä.Rob Paulsen Live Podcast: Episode 12 Hanging with Butch Hartman! 26.8.2011 Viitattu 19.4.2012 Sittemmin hän sai töitä Ruby- Spearsilta, jonka jälkeen Hartman työskenteli myös Hanna-Barberan piirrossarjoissa. Hartman työskenteli Ruby-Spearsin tuottamassa Poliisiopistossa, jonka jälkeen hän oli useissa Hanna-Barberan animaatioissa aluksi hahmojen suunnittelijana ja sittemmin animaattorina. Sittemmin vuodesta 1995 lähtien Hartman työskenteli useammin käsikirjoittajana ja ohjaajana sarjoissa, kuten Dexterin laboratorio ja Johnny Bravo. Tuolloin Hartman sai tarjouksen Nickelodeonilta työstämään uusia piirrettyjä. Hartman kieltäytyi koska työskenteli vielä Johnny Bravon parissa. Sittemmin vuoden 1997 alussa Hartman sai potkut yhdessä Seth MacFarlanen kanssa. Hartman päätti yrittää luoda uutta piirrossarjaa nimeltä Timmy ja haltijakummit ja yritti aluksi kaupitella sarjan tuottamista Cartoon Network Studiosille, joka oli korvannut Hanna-Barberan. Yhtiö ei kuitenkaan halunnut tuottaa sarjaa ja Hartman palasi Nickelodeonille, jotka pitivät ideasta ja päättivät tuottaa sarjan. Sarjasta tuli menestynyt piirretty, jota esitettiin vuosina 2001–2006. Tuona aikana sarja voitti muun muassa Emmy-palkinnon hahmojen suunnittelusta. Menestymisen myötä Hartman sai luoda uuden sarjan Danny Phantom, jota esitettiin vuosina 2004–2007 neljän tuotantokauden verran. Sarja oli useasti ehdolla Annie- palkinnon saajaksi, mutta ei voittanut kertaakaan. Sittemmin Nickelodeon toi Timmy ja haltijakummit takaisin kahden vuoden tauolta vuonna 2008, jonka jälkeen se voitti kaksi Emmy-palkintoa lisää. Hartman loi kolmannen sarjansa Nickelodeonille nimeltä T.U.F.F. Puppy, joka saavutti myös Emmy-palkinnon vuonna 2011 parhaasta taustaväreistä. ==Lähteet== ==Aiheesta muualla== * Luokka:Yhdysvaltalaiset animaattorit Luokka:Animaatio-ohjaajat Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1965 syntyneet Luokka:Elävät henkilöt
Major Owens

Major Robert Odell Owens (28. kesäkuuta 1936 – 21. lokakuuta 2013 New York) oli yhdysvaltalainen demokraattisen puolueen poliitikko. Hän edusti New Yorkin osavaltiota liittovaltion edustajainhuoneessa vuosina 1983–1993 ja 1993–2007. Afroamerikkalainen Owens syntyi Tennesseen osavaltiossa. Hän valmistui Morehouse Collegesta ja Atlanta Universitysta. Hän sai paikan New Yorkin osavaltionsenaatista vuonna 1974. Owens valittiin Yhdysvaltain edustajainhuoneeseen vuonna 1982, jolloin hän otti vetäytyvän Shirley Chisholmin pitämän paikan. Hänen viimeinen kautensa päättyi tammikuussa 2007, ja häntä seurasi Yvette Clarke. Näyttelijä Geoffrey Owens on poliitikon poika. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1936 syntyneet Luokka:Vuonna 2013 kuolleet
Polkuriippuvuus

Polkuriippuvuudella viitataan kehitykseen, jossa systeemin aiemmat valinnat vaikuttavat tuleviin valintamahdollisuuksiin. Systeemin valinnat voivat olla luonteeltaan joko mahdollistavia tai rajaavia. Kompleksisuusteoriassa polkuriippuvuus kytkeytyy läheisesti käsitteisiin bifurkaatio ja mahdollisuuksien avaruus. Kompleksisuusteoriassa perusoletuksena on kehityksen epälineaarisuus, joka ilmenee ennakoimattomina tapahtumina ja bifurkaatiopisteissä avautuvina uusina mahdollisuuksina. Näissä bifurkaatiopisteissä tehdyistä valinnoista puolestaan syntyy polkuriippuvuus, joka ohjaa systeemin myöhempiä valintoja. == Katso myös == *Kompleksisuusteoria *Kompleksisuus == Kirjallisuutta == *Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) Complex Systems and Evolutionary Perspectives on Organizations: The Application of Complexity Theory to Organizations, ss. 23-50. Pergamon. * * Luokka:Monitieteisyys
Paranánara

Paranánara (Anodorhynchus glaucus) on hyasinttiaroihin kuuluva papukaijalaji. Paranánara on äärimmäisen uhanalainen lintu, ja niitä on jäljellä alle 50 yksilöä. Populaatio on pienentynyt pääosin metsästyksen takia, mutta myös elinalueen pienentymisen ja tuhoamisen seurauksena. Paranánara saattaa olla jo kuollut sukupuuttoon, mutta paikalliset asukkaat ovat kuitenkin antaneet toivoa antavia raportteja. == Koko ja ulkonäkö == Paranánara on turkoosinvärinen 70 cm pitkä hyasinttiaralaji, jolla on harmahtava pää. Linnun alapuoli on sinisempi, ja sillä on pitkä turkoosi pyrstö ja suuri nokka. Linnun nokan vierusta ja silmän ympärys ovat keltaiset. == Levinneisyys == Lajia voi nykyään tavata enää Paraguayn ja Uruguayn välisillä alueilla, pääosin Argentiinassa. Laji julistettiin jo sukupuuttoon kuolleeksi, kunnes paikalliset asukkaat väittivät nähneensä paranánaran, joten laji julistettiin äärimmäisen uhanalaiseksi. Väitettyjä havaintoja on nähty lähinnä suurten jokien lähettyvillä. == Lisääntyminen ja ravinto == Paranánara syö yleensä palmun pähkinöitä, ja siksi se vaeltelee yleensä palmuisilla ja vähäpuisilla alueilla. Paranánara pesii yleensä jyrkänteille, ja tyypillisesti pesässä on kaksi munaa. == Lähteet == == Aiheesta muualla == *Naturalis (sisältää kolmiulotteisia valokuvia) *The Glaucous Macaw - Does it still exist? Luokka:Hyasinttiarat Luokka:Uhanalaiset linnut
Tattoo You

Tattoo You on The Rolling Stonesin vuonna 1981 julkaistu studioalbumi. Levy sai ilmestyessään kriitikoilta paljon positiivista palautetta ja sitä pidetään usein yhtenä hienoimmista Rolling Stones -albumeista. Lähes kaikki levyn kappaleet ovat vanhoja äänityksiä, jotka eivät olleet mahtuneet aikaisemmille albumeille. Albumin nimen piti alun perin olla yksinkertaisesti "Tattoo". Mick Jagger on kertonut, ettei hänellä ole tietoa siitä, kuinka sana "you" lisättiin nimeen. Tattoo You oli jo kahdeksas perättäinen Yhdysvaltain listaykköseksi noussut Rolling Stones -studioalbumi. Isossa-Britanniassa sijoitus oli korkeimmillaan #2. Albumilta julkaistu single "Start Me Up" oli top10-hitti Britanniassa (#7) ja Yhdysvalloissa (#2). ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. A-puoli # # # (alkuperäisellä LP-versiolla pituus on 4:51) # # # B-puoli # * # # # # ==Kokoonpano== ===The Rolling Stones=== *Mick Jagger - laulu, taustalaulu, sähkökitara, huuliharppu *Keith Richards - sähkökitara, taustalaulu, laulu, basso *Mick Taylor - sähkökitara *Charlie Watts - rummut *Ron Wood - sähkökitara, taustalaulu *Bill Wyman - basso, sähkökitara, syntetisaattori ===Vierailijat=== *Nicky Hopkins - piano, urut *Wayne Perkins - sähkökitara *Billy Preston - piano, urut *Sonny Rollins - saksofoni *Ian Stewart - piano *Pete Townshend - taustalaulu == Lähteet == Luokka:The Rolling Stonesin albumit Luokka:Vuoden 1981 albumit
Mahdollisuuksien avaruus

Mahdollisuuksien avaruudella tarkoitetaan systeemille kehityksen solmukohdissa avautuvia vaihtoehtoja. Kompleksisuusteoriassa mahdollisuuksien avaruus kytkeytyy läheisesti käsitteisiin bifurkaatio ja polkuriippuvuus. == Katso myös == *Kompleksisuusteoria *Kompleksisuus == Kirjallisuutta == *Mitleton- Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) Complex Systems and Evolutionary Perspectives on Organizations: The Application of Complexity Theory to Organizations, ss. 23-50. Pergamon. Luokka:Monitieteisyys Luokka:Systeemit
Outram Bangs

Outram Bangs (12. tammikuuta 1863 Watertown, Massachusetts – 22. syyskuuta 1932 East Wareham, Massachusetts) oli yhdysvaltalainen eläintieteilijä. Hänen vanhempansa olivat Edward Bangs ja Annie Outram (Hodgkinson) Bangs. Nuoruutensa hän vietti Watertownissa ja Bostonissa keräten nisäkkäitä ja lintuja yhdessä vanhemman veljensä Edward A. Bangsin kanssa. Bangs opiskeli Harvardin yliopistossa 1880–1884. Hänestä tuli Harvardin museon soveltavan eläintieteen nisäkäsosaston intendentti vuonna 1900. Hän lähetti keräilijöitä Keski-Amerikkaan hankkimaan museolle lintuja. Vuonna 1908 hänen 24 000 nahan erinomainen lintukokoelmansa esiteltiin museossa. Tästä lähtien hän ryhtyi toden teolla kehittämään museon lintukokoelmia, saattaen ne lopulta maailman parhaiden joukkoon. Myöhemmin hän erikoistui keräämään Kiinan linnustoa ja museon kiinalaisten lintujen kokoelman oli maailman parhain ja Bangs alan arvostetuin tutkija. Bangsin kirjallinen tuotanto käsitti 275 kirjoitusta. Hän oli American Ornithologists' Unionin jäsen vuodesta 1884. Bangs kuvaili ja nimesi linnuista muun muassa kolumbiansakun (Penelope perspicax). Hänen kunniakseen on nimetty santamartanluura (Grallaria bangsi) ja kolumbianvuoritangaroiden suku (Bangsia). == Kirjoituksia == * The hummingbirds of the Santa Marta Region of Colombia, American Ornithologists' Union, New York (1899) * The Florida Puma, Proceedings of the Biological Society of Washington 13:15-17. (1899) * The Mammals and Birds of the Pearl Islands, Bay of Panama, Harvard University Museum of Comparative Zoology, Bulletin 46 (8) : 137-160 (1905) yhdessä John Eliot Thayerin kanssa * Notes on the Birds and Mammals of the Arctic Coast of East Siberia, New England Zoological Club, Proceedings, 5 : 1-66 (1914) yhdessä Glover Morrill Allenin and J. E. Thayerin kanssa. == Lähteet == * B. James L. Peters 1933: Muistokirjoitus == Aiheesta muualla == * The Auk Luokka:Yhdysvaltalaiset ornitologit Luokka:Vuonna 1863 syntyneet Luokka:Vuonna 1932 kuolleet
Psyko – Kaikki levytykset 1977–1980

__NOTOC__ Psyko – Kaikki levytykset 1977–1980 on suomalaisen Paajasen kokoelmalevy, joka sisältää Paajasen albumit Poste Restante (1978) ja Psyko (1979), "Yläkerran psyko" -singlen (1980) sekä kolme aiemmin julkaisematonta studioäänitystä vuosilta 1979-1980. Sen julkaisi Rocket Records 24. lokakuuta 2007.http://www.pop- lehti.fi/popkauppa/upload/index.php?act=viewProd&productId;=120 http://www.pop-lehti.fi/foorumi/viewtopic.php?t=576&start;=0 == Kappaleet == === CD 1 === # # # # # # # # # # # # === CD 2 === # # # # # # # # # # # # # # # # # # == Lähteet == Luokka:Vuoden 2007 kokoelma-albumit Luokka:Paajasen albumit Luokka:Rocket Recordsin albumit
Ahriman’s Prophecy

Ahriman’s Prophecy on Amaranthin tekemä 16-bittinen RPG (Role Playing Game), jonka pelaamiseen vaaditaan korkeintaan seitsemää näppäintä (nuolet, enter, space ja esc). == Juoni == Peli alkaa Eldenin kylässä, kun pelin päähenkilö, nuori punapäinen tyttö nimeltä Talia Maurva saavuttaa merkittävän iän ja hänet lähetetään kylän ulkopuolella asustelevan erakon (Avrail) puheille nimettäväksi tulevaan ammattiinsa. Talia näkee oudon näyn, jonka seurauksena Avrail käskee Talian mantereelle, Thaisissa sijaitsevaan Sodan ja Magian kouluun. Näyssä vieraan maan prinssin veli valmistautuu kutsumaan kuolleista demonin, Ahrimanin, jonka avulla hän voisi hallita maailmaa. Talia lähtee, ja kylästä hän ottaa mukaansa suojakseen sepän oppipojan Devin Perryn. Thaisiin on pitkä matka, ja sen varrella Talia ja Devin joutuvat taistelemaan villieläimiä vastaan ja tapaavat ihmisiä. Thaisissa he tutustuvat mm. prinsessa Aliceen, joka haluaisi soturiksi, mutta jonka hänen kuninkaalliset vanhempansa aikovat sinnikkäästi naittaa naapurimaan prinssille. Lopulta Sodan ja Magian koulussa, jossa vierähtääkin kolme vuotta, Devin saa miekkailijan koulutuksen ja Taliasta paljastuu lahjakas maagikko, ja niin kaksikon voitokas retki voi lopulta kunnolla alkaa. Peli etenee keskustelun, tappelemisen ja lukemattomien pikkutehtävien suorittamisen kautta. Päätehtävänä on hankkia seitsemän jalokiveä (kuoleman, tulen, veden, maan, intohimon ja unen), joista lopulta loihditaan maaginen Agea, taikakivi jolla voi tuhota Ahrimanin ja pelastaa maailman. Luokka:Tietokoneroolipelit
Donkey Kong Land III

Donkey Kong Land III on kolmas ja viimeinen peli Donkey Kong Land -pelitrilogiassa Game Boylle. Sen kehitti Rareware ja julkaisi Nintendo. Peli ilmestyi Euroopassa ja Pohjois-Amerikassassa vuonna 1997. Myöhemmin vuonna 2000 se ilmestyi Japanissa väriversiona Game Boy Colorille nimellä Donkey Kong GB: Dinky Kong & Dixie Kong. Se on osittain jatko-osa ja osittain uudelleensovitus Super Nintendo Entertainment System -konsolipelille Donkey Kong Country 3: Dixie Kong's Double Trouble!. == Juoni == Pelissä etsitään kadonnutta maailmaa suuren löytöpalkkion toivossa. Donkey Kong ja Diddy Kong ovat jo aloittaneet etsinnät, Dixie Kong ja hänen pieni serkkunsa Kiddy Kong lahtevät heidän peräänsä. == Aiheesta muualla == * Luokka:Donkey Kong -tasohyppelyt Luokka:Game Boy -pelit Luokka:Vuoden 1997 videopelit
Rok Petrovič

Rok Petrovič (5. helmikuuta 1966 Ljubljana, Slovenian ST – 16. syyskuuta 1993 Vela Luka, Kroatia) oli Jugoslaviaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986. Petrovič voitti nuorten MM-kilpailuissa Sestrieressä 1983 kultaa pujottelussa ja pronssia suurpujottelussa. Aikuisten MM-kilpailuissa hän oli Bormiossa 1985 suurpujottelussa seitsemäs sekä Crans Montanassa 1987 suurpujottelussa kahdestoista ja pujottelussa viidestoista. Calgaryn olympialaisissa 1988 hän oli suurpujottelussa yhdeksäs ja pujottelussa yhdestoista. Petrovič sijoittui maailmancupissa ensimmäisen kerran kärkikolmikkoon maaliskuussa 1985 oltuaan Park Cityn pujottelukilpailussa toinen. Kaudella 1985–1986 hän voitti pujottelun maailmancupin kokonaiskilpailun voitettuaan Sestrieren, Kranjska Goran, Wengenin, Lillehammerin sekä Heavenly Valleyn osakilpailut. Lisäksi hän oli toinen St. Antonissa ja kolmas Geilossa. Viimeisen kerran hän sijoittui maailmancupissa kolmen parhaan joukkoon oltuaan pujottelussa toinen Kranjska Gorassa joulukuussa 1986. Petrovič lopetti uransa keväällä 1989. Hän hukkui sukellusonnettomuudessa Korčulassa, Kroatiassa syyskuussa 1993, vain 27-vuotiaana. == Lähteet == * Luokka:Jugoslavialaiset alppihiihtäjät Luokka:Vuonna 1966 syntyneet Luokka:Vuonna 1993 kuolleet
Enkelit hei

Enkelit hei on suomalaisen Paajasen EP-levy. Sen julkaisi Rocket Records 17. lokakuuta 2007. Alun perin julkaisupäivämäärän piti olla sama kuin Psyko – Kaikki levytykset 1977–1980 -kokoelmalla, eli 24. lokakuuta, mutta julkaisua aikaistettiin viikolla. == Kappaleet == # # # # Luokka:Vuoden 2007 EP:t Luokka:Paajasen albumit Luokka:Rocket Recordsin albumit
Cergy

Cergy on kaupunki Ranskan Val-d’Oisen departementissa Pariisin esikaupunkialueella noin 27 kilometrin päässä Pariisista. Kaupungissa on arviolta 61 708 asukasta (vuonna 2013) ja sen pinta-ala on 11,65 neliökilometriä. Pariisista Cergyyn pääsee junalla (RER A), pysähdyspaikat ovat Cergy-Préfecture, Cergy-Saint Christophe ja Cergy-Le-Haut. == Lähteet == == Aiheesta muualla == * Kaupungin internetsivut Luokka:Val-d’Oisen kunnat Luokka:Ranskan kaupungit
Anton Dostler

Anton Dostler (10. toukokuuta 1891 – 1. joulukuuta 1945) oli jalkaväenkenraali Saksan armeijassa toisen maailmansodan aikana. Maaliskuun 22. päivänä 1944 15 Yhdysvaltain armeijan miestä, mukaan lukien kaksi upseeria, nousi maihin 100 kilometriä pohjoiseen La Speziasta, 250 mailia rintaman takana, Yhdysvaltain armeijan asepuvuissa. Heidän tehtävänään oli tuhota rautatietunneli Spezian ja Genovan välillä. Kaksi päivää myöhemmin italialaiset fasistit ja saksalaiset sotilaat vangitsivat ryhmän. Heidät kuljetettiin La Speziaan, missä heitä säilytettiin saksalaisen 135. linnoitusprikaatin esikunnan vieressä, jonka johdossa oli saksalainen eversti Almers. Almersin esikunta oli saksalaisen 75. armeijakunnan alainen, päällikkönään Dostler. Amerikkalaisia kuulusteltiin, jolloin yksi upseereista paljasti tehtävän tarkoituksen. Tieto kulkeutui Dostlerille, joka maaliskuun 25. päivänä lähetti Almersille sähkeen, ja käski teloittaa vangit. Almers yritti useaan kertaan sähkeillä ja puhelinsoitoilla viivyttää teloitusta, mutta Dostler pysyi kannassaan ja amerikkalaiset teloitettiin aamulla 26. maaliskuuta 1944. Ensimmäisessä liittoutuneiden sotaoikeuden istunnossa toisen maailmansodan jälkeen Dostler tuomittiin kuolemaan sotarikoksista. Häntä syytettiin amerikkalaissotilaiden laittomista teloituksista. Oikeudessa Dostler vain väitti välittäneensä esimiestensä käskyn eversti Almersille. Dostler teloitettiin ampumalla Italiassa joulukuussa 1945. == Aiheesta muualla == Luokka:Saksalaiset kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1891 syntyneet Luokka:Vuonna 1945 kuolleet
Alexander Löhr

Alexander Löhr (20. toukokuuta 1885 – 26. helmikuuta 1947) oli Itävallan ilmavoimien komentaja natsi-Saksan ja Itävallan yhdistymiseen (Anschluss) 1938 saakka. Myöhemmin hän oli Luftwaffen komentajana Balkanilla toisen maailmansodan aikana. Hänen korkein arvonsa oli ilmavoimien kenraalieversti (Generaloberst der Flieger). Löhr syntyi Turnu-Severinissä Romaniassa vuonna 1885. Löhr palveli ensimmäisessä maailmansodassa Itävalta-Unkarin armeijassa 85. jalkaväkirykmentissä pioneeripataljoonan joukkueenjohtajana. Vuonna 1921 hänet ylennettiin everstiluutnantiksi. Vuosien 1923–1934 välillä hän palveli muun muassa eri esikuntatehtävissä ja Itävallan ilmailuministeriössä. Vuonna 1938 hänet oli ylennetty kenraaliluutnantiksi. Hän oli Saksan 4. ilmalaivaston komentaja itärintamalla toukokuusta 1939 kesäkuuhun 1942. 4. Ilmalaivasto pommitti Varsovaa syyskuussa 1939. Huhtikuussa 1941 hänen alaisuudessaan olevat Luftwaffen lentoyksiköt tuhosivat Belgradin. Löhr komensi myös Saksan 12. armeijaa heinäkuusta joulukuuhun 1942. Tammikuusta elokuuhun 1943 hän oli armeijaryhmä E:n komentajana itärintaman eteläosassa. Löhr vangittiin Jugoslaviassa toukokuussa 1945. Hänet tuomittiin jugoslavialaisten siviilien joukkomurhista kuolemaan ja teloitettiin ampumalla 26. päivänä helmikuuta 1947. == Aiheesta muualla == Luokka:Saksalaiset kenraalit Luokka:Sotarikoksista teloitetut Luokka:Vuonna 1885 syntyneet Luokka:Vuonna 1947 kuolleet
Visbyn keskiaikaviikko

Visbyn keskiaikaviikko () on vuosittainen keskiaikatapahtuma, joka järjestetään viikolla 32 Gotlannissa ja siellä ensisijaisesti Visbyssä. Tapahtuma on järjestetty vuodesta 1984. Keskiaikaviikon teemana oli monena vuonna Valdemar Atterdagin hyökkäys Visbyyn vuonna 1361, mutta nykyisin teema vaihtelee vuosittain. Tapahtuman aikana järjestetään muun muassa keskiaikaiset markkinat ja turnajaiset sekä keskiaikaisissa vaatteissa Munkbollen ja liveroolipeli-piknik. ==Aiheesta muualla== *Medeltidsveckan på Gotland Luokka:Keskiaikatapahtumat Luokka:Visby Luokka:Ruotsin tapahtumat
Ronnie Schell

thumb|Joby Baker ja Schell (oikealla). Ronald Ralph "Ronnie" Schell (s. 23. joulukuuta 1931) on yhdysvaltalainen näyttelijä, koomikko ja ääninäyttelijä. Hän tuli 1960-luvulla tunnetuksi sarjasta Gomer Pyle, U.S.M.C. ja on myöhemmin muun muassa ääninäytellyt Megas XLR:ssä. == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1931 syntyneet Luokka:Elävät henkilöt
Mariela Idivuoma

Mariela Idivuoma (s. 12. helmikuuta 1976) on ruotsalais-saamelainen freelance- toimittaja. Hän on työskennellyt SVT:llä saamenkielisen Ođđasat- uutislähetyksen uutistenlukijana. Idivuoman kumppani on Håvard Klemetsen, jonka kanssa hän elää Tromssassa. Heillä on yhteinen poika. == Lähteet == Luokka:Ruotsalaiset televisiotoimittajat Luokka:Vuonna 1976 syntyneet Luokka:Elävät henkilöt Luokka:Saamelaiset henkilöt
Geneviève Bujold

Geneviève Bujold (s. 1. heinäkuuta 1942) on kanadalainen näyttelijä. Hän oli vuonna 1969 ehdolla parhaan naispääosan Oscar-palkinnon saajaksi ja voitti vuonna 1970 Golden Globen. Bujold syntyi Montréalissa, Québecissä, ja vakiinnutti asemansa kansainvälisenä tähtenä viimeistään roolillaan elokuvassa Tuhannen päivän kuningatar (1969). Myöhempiä rooleja on ollut muiden muassa elokuvissa Troijan naiset (1971), Naisen kahdet kasvot (1976), Kooma (1978), Murha tilauksesta (1979), Köysi kiristyy (1984), Erottamattomat (1988) ja Pinokkion seikkailut (1996). Bujold on esiintynyt myös ranskalaisissa elokuvissa, kuten Alain Resnais'n La guerre est finiessä (1966). Hänen oli tarkoitus ottaa vakituinen rooli televisiosarjassa Star Trek: Voyager. Bujold oli vuosina 1967–1973 naimisissa ohjaaja Paul Almondin kanssa. Pari sai yhteisen pojan, ja Genevièvelle on eron jälkeen syntynyt toinen poika, Emmanuel. == Aiheesta muualla == * Luokka:Kanadalaiset elokuvanäyttelijät Luokka:Golden Globe -palkinnon saajat Luokka:Vuonna 1942 syntyneet Luokka:Elävät henkilöt
Rodolphe Meyer de Schauensee

Rodolphe Meyer de Schauensee (4. tammikuuta 1901 Rooma – 24. huhtikuuta 1984) oli yhdysvaltalainen lintutieteilijä. Hänen vanhempansa olivat sveitsiläinen paroni Frederick Meyer de Schauensee ja Matilda Toland. Hän muutti perheensä mukana Italiasta Yhdysvaltoihin 1913. Hän toimi Luonnontieteiden akatemian (The Academy of Natural Sciences) lintuosaston intendenttinä Philadelphiassa lähes 50 vuotta. Hän tuli tunnetuksi erityisesti työstään Etelä-Amerikan linnuston tutkimisessa ja teki paljon töitä yhdessä ystävänsä James Bondin kanssa. Hän laajensi akatemian linnunnahkojen kokoelmaa ja otti osaa keräysmatkoille Brasiliaan, Thaimaahan, Burmaan, eteläiseen Afrikkaan, Itä- Intiaan ja Guatemalaan. Hän myös palkkasi keräilijöitä hankkimaan nahkoja eri puolita maailmaa. Hänen aikanaan museon kokoelma karttui 80 000 nahasta 170 000:een. Hän kuvaili ja nimesi lukuisia uusia lintulajeja, muun muassa perunkypärähokko (Pauxi unicornis). Hänen kunniakseen on nimetty ainakin viherlakkitangara (Tangara meyerdeschauenseei).BirdLife Suomi Hänen vaimonsa oli Williamina W. Wentz ja heillä oli kaksostyttäret Maude ja Maxine. == Teoksia == * The Birds of the Republic of Colombia (1948-1952) * The Birds of Colombia (1964) * A Guide to the Birds of South America (1970) * A Guide to the Birds of Venezuela, yhdessä William H. Phelps Jr kanssa (1978) * The Birds of China (1984). == Lähteet == * S. Dillon Ripley: Muistokirjoitus Meyer de Schauensee, Rodolphe Meyer de Schauensee, Rodolphe Meyer de Schauensee, Rodolphe
Vartiolaiva Uisko

VL Uisko on Länsi-Suomen merivartioston vartiolaiva, jonka kotisatamana on Turku. Henkilöstöä aluksella on 12. Alus on peruskorjattu syksyllä 2006 Uudenkaupungin Työveneen telakalla. Uisko pystyy toimimaan enintään puolen metrin kiintojäässä. Alus ajoi 8. heinäkuuta 2013 karille Hangon länsipuolella. == Tehtävät == Aluksen tehtäviin kuuluu muun muassa: *Meripelastusvalmiuteen osallistuminen ja sen ylläpito *Merirajan valvonta kalastusvyöhykkeellä ja aluemerellä *Kalastuksen valvominen sekä kalastusvyöhykkeellä että aluemerellä *Rajan yli suuntautuvan liikenteen valvominen *Vedenalaiset korjaus- ja nostotyöt *Veden alla tapahtuva paikantaminen, etsintä ja tutkinta, apuna vedenalainen robotti (ROV) == Kalusto == Aluksen kalustoon kuuluu muun muassa: *Öljyntorjuntapuomi *Syvyyspommit ja 12,7 mm konekivääri *Kaikumittain, joilla voidaan etsiä ja paikantaa sukellusveneitä. *Meripelastustilanteessa käytettävää siirrettävää vaurio- ja palotorjuntakalustoa *Valvontajärjestelmä, jolla vartioidaan merirajaa *Integroitu navigointijärjestelmä *Kyky toimia kemikaalionnettomuudessa *Hinausvarustus == Lähteet == == Aiheesta muualla == *Rajavartiolaitos: Vartiolaiva Uisko Luokka:Länsi-Suomen merivartiosto Luokka:Öljyntorjunta-alukset Luokka:Vartiolaivat
Seydou Keita

Seydou Ahmed Keita (s. 16. tammikuuta 1980 Bamako, Mali) on malilainen jalkapalloilija. Hän pelasi muun muassa Ranskassa, Espanjassa ja Italiassa. Uransa hän lopetti kaudella 2016–2017 Qatarissa. == Ura == Keita aloitti ammattilaisuransa ranskalaisessa Marseillessa syksyllä 1999, mutta siirtyi pian Lorientiin. Kahden vuoden jälkeen Keita siirtyi Lensiin, jossa hän kohosi aina kapteeniksi asti. 11. heinäkuuta 2007 seura luopui vastahakoisesti avainpelaajastaan hänen solmiessa nelivuotisen sopimuksen Sevillan kanssa. Toukokuussa 2008 hän siirtyi FC Barcelonan riveihin, jonka uusi valmentaja Pep Guardiola halusi Chelseaan myydyn Decon tilalle juuri Keitan. Vuonna 2012 Keita siirtyi ilmaiseksi Kiinan Dalian Aerbiniin. Keita pelaa useimmiten puolustavan keskikenttämiehen roolissa, mutta osallistuu silti aktiivisesti pelinrakentamiseen. Keita on fyysisesti erittäin vahva pelaaja, joka taitaa pallonriistämisen puhtaasti, ilman sääntörikkomusta. Hän on myös kuulu voimakkaista kaukolaukauksistaan. === Maajoukkueura === Maajoukkuetasolla synnyinmaataan Malia edustavan Keitan suurin saavutus on vuoden 1999 alle 20-vuotiaiden MM-kilpailuiden kolmas sija. == Lähteet == *Seydou Keita Transfermarkt-sivustolla *Seydou Keita National Football Teams -sivustolla Luokka:Malilaiset jalkapalloilijat Luokka:Vuonna 1980 syntyneet Luokka:Elävät henkilöt
Nathanael West

Nathanael West (17. lokakuuta 1903 New York, New York, Yhdysvallat – 22. joulukuuta 1940 El Centro, Kalifornia, Yhdysvallat), alkuperäiseltä nimeltään Nathan von Wallenstein Weinstein, oli yhdysvaltalainen kirjailija. Hän julkaisi neljän romaanin, lisäksi muun muassa novelleja ja näytelmiä ja kirjoitti 1930-luvulla Hollywoodissa elokuvakäsikirjoituksia. Westin vanhemmat olivat Liettuan juutalaisia, ja hänen äidinkielensä oli saksa. Lapsuudessaan ja nuoruudessaan West ei ollut juuri kiinnostunut koulusta ja opiskelusta mutta luki paljon. Hän yritti opiskelua eri oppilaitoksissa, mutta heikolla menestyksellä. Hän opiskeli Brownin yliopistossa ja matkusti opintojen päätyttyä Pariisiin, mutta oleskelu jäi vain kolmen kuukauden mittaiseksi, sillä hänen vanhempansa, jotka olivat tukeneet häntä taloudellisesti, ajautuivat 1920-luvun lopussa talousvaikeuksiin. West palasi syntymäkaupunkiinsa New Yorkiin, missä hän sai yöportieerin paikan Hotel Kenmore Hallista. Yötyö oli onnenpotku kirjailijanuran kannalta. Saadakseen aikansa kulumaan hiljaisina öinä West ryhtyi kirjoittamaan. Hän oli kirjoittanut läpi nuoruutensa, mutta aikaa ei ollut tarpeeksi. Ensimmäinen teos Balso Snellin unielämä ilmestyi vuonna 1931. West kuoli 37-vuotiaana liikenneonnettomuudessa Kaliforniassa 22. joulukuuta 1940. ==Tuotanto== ===Iisi miljoona=== Westin romaani Iisi miljoona on amerikkalainen vastine sellaisten eurooppalaisten kirjailijoiden kuin Swiftin ja Bulgakovin parhaille satiireille. Teos repii rikki amerikkalaisen uskon siihen, että ryysyistä pääsee rikkauksiin olemalla oman onnensa seppä. Teos kuvaa päähenkilönsä Lemuel Pitkinin yrityksestä menestyä ja ansaita rahaa äitinsä velkojen maksuun. Lemuel lähtee Uuden-Englannin syrjäseuduilta New Yorkiin ja kohtaa huijareita. Pian hän onkin vankilassa ja menettää tarinan edetessä hampaansa, toisen silmänsä, toisen peukalonsa ja toisen jalkansa. Lopulta monien yllättävien vaiheiden jälkeen kuollut Lemuel on noussut fasistidiktatuuriin ajautuneen Yhdysvaltojen myyttiseksi marttyyriksi. Iisi miljoona on täynnä kummallisia henkilöitä ja juonenkäänteitä. Hiukan ennen kuolemaansa West myi teoksen elokuvaoikeudet kymmenellä tuhannella dollarilla Hollywoodiin. Sen filmatisoinnista ei koskaan tullut mitään, sillä se rikkoi kaikilta osin tuolloin vallinnutta ”Haysin ohjeistoa” vastaan. Hays Code oli elokuvantekijöitä sitonut eettinen ohjeistus. == Romaanit == Kaikki Westin neljä romaania on suomennettu: * The dream life of Balso Snell, 1931 – Balso Snellin unielämä, suom. Asmo Koste, Nastamuumio, 2003 ISBN 952-5083-16-0 * Miss Lonelyhearts, 1933 – Vastaathan kirjeeseeni, Miss Lonelyhearts, suom. Antero Tiusanen, WSOY, 1966 – 3. p. 1983 ISBN 978-951-0-36289-1 * A cool million, 1934 – Iisi miljoona eli Lemuel Pitkinin monet menetykset, suom. Paavo Lehtonen, Love, 1980 ISBN 951-835-031-0 – 2. p. ISBN 978-951-0-37655-3 * The day of the locust 1939 – Heinäsirkan aika, suom. Paavo Lehtonen, Love, 1979 ISBN 951-835-016-7 – 2. p. ISBN 978-951-0-35630-2 ==Lähteet== ==Aiheesta muualla== * Luokka:Yhdysvaltalaiset kirjailijat Luokka:Liikenneonnettomuudessa kuolleet Luokka:Vuonna 1903 syntyneet Luokka:Vuonna 1940 kuolleet